Վյաչեսլավ Լեոնտև

Վյաչեսլավ Լեոնտև (, առավել հայտնի է Բուսթեր  (), կամ գնդապետ Բուսթերենկո մականուններով, ), ռուս տեսաբլոգեր, սթրիմեր և լեթսփլեյշիկ, ՅուԹյուբի «Բուսթեր» և «Twitch»-ի «Buster» ալիքների սեփականատեր։

2021 թվականի մայիսի սկզբից «Բուսթեր» յություբյան ալիքում ունեցել է ավելի քան 2 միլիոն հետևորդ և 69 միլիոն դիտում, իսկ «Twitch»-ի «Բուսթեր» ալիքում՝ 1,8 միլիոն հետևորդ։
Ունի «Բուսթերը խաղում է» անունով երկրորդ ալիքը, որն ունի ավելի քան 351 հազար հատևորդ։

Կենսագրություն 
Վյաչեսլավ Լեոնտևը ծնվել է 1997 թվականի փետրվարի 25-ին Մոսկվայում։ Վաղ հասակից սիրել է համակարգչային խաղեր խաղալ։

Գործունեությունը Twitchում և ՅուԹյուբում 
«Twitch»-ի ալիքը ստեղծել է 2015 թվականին։ Վյաչեսլավն ասել է, որ իր նպատակներին հասնելու մեջ նրան շատ է օգնել մայրը, որը անընդհատ մոտիվացրել է նրան։ Նա ծանոթացել է հայտնի սթրիմերների հետ և այժմ հայտնի FREAK SQUAD սթրիմերների խմբի մասնակից է։

Բլոգինգ 
2020 թվականի մայիսի 11-ին մասնակցել է Natus Vincere թիմի դեմ թիմային մենամարտին, որին առցանց հետևել է ավելի քան 190 հազար մարդ։

2020 թվականի սեպտեմբերի 19-ին մասնակցել է Altel և Qazaq Cybersport Federation բջջային կապերի օպերատորի կազմակերպած Aim Star-ի իվենթին՝ մրցաշարի և շոուի խառնուրդ, որտեղ մրցում են թոփ-կիբերսպորտսմեններ և սթրիմերներ։

2021 թվականի փետրվարի 7-ին նա CS:GO-ում հաղթել է Virtus.pro-ի նախկին պրոֆեսիոնալ խաղացող Յարոսլավ pashaBicepsа Յաժոմբկովսկիին։ Մենամարտն առցանց ռեժիմում դիտել են միաժամանակ 25 հազար դիտորդ։

2010 թվականի փետրվարի 15-ին LG Electronics և Streamers Alliance ընկերությունների հետ համատեղ մեկնարկել է StreamHouse նախագիծը, որի էությունն է տարբեր ուղղությունների և թեմաների հայտնի սթրիմերներին հավաքել մեկ տանը և 14 օրվա ընթացքում անցկացնել թեմատիկ հեռարձակումներ հանդիսատեսի համար։ Այս իրադարձությունը ուղիղ եթերով հեռարձակվել է Twitch ծառայության Buster ալիքով։

2020 թվականի դեկտեմբերի 27-ին նա կազմակերպել և անցկացրել է CS:GO շոու հանդիպում, որում թիմի հետ միասին 2:0 հաշվով հաղթել է Virtus.pro թիմին, որը ներկայացրել է ԱՊՀ տարածաշրջանը և ըստ Electronic Sports League-ի՝ զբաղեցրել է 5-րդ տեղը համաշխարհային CS:GO վարկանիշում։

Հայտնիություն 
2021 թվականի հունվարի 19-ին Streams Charts-ը հրապարակել է 2020 թվականին Twitch-ում ռուսալեզու լավագույն սթրիմերների վիճակագրությունը դիտման ժամերի քանակով և Բուսթերին հատկացրել է երկրորդ տեղը։

Հունվարի 18-ին Streams Charts վերլուծական կայքը թվել է Twitch-ում 2020 թվականի հայտնի սթրիմերներն՝ առանց հաշվի առնելու կիբերսպորտի ստուդիաներին, և Վյաչեսլավ Լեոնտևը հայտնվել է առաջատարների եռյակում։

2020 թվականի վերջին CQ-ն Stream Charts վերլուծական հարթակի հետ միասին կազմել են վերջին 12 ամսվա ընթացքում ռուսալեզու ամենատարածված սթրիմերների Թոփ-10-ը և նրան շնորհել 1-ին տեղը։

2020 թվականի դեկտեմբերի 21-ին ընդգրկվել է Twitch-ի ռուսալեզու սթրիմերների Թոփ-10-ում՝ 2020 թվականին ձեռք բերելով հանրաճանաչություն և զբաղեցնելով վարկանիշի 1-ին տեղը։

2020 թվականի դեկտեմբերի 7-ին 7-րդ տեղն Է զբաղեցրել ՅուԹյուբի ռուս հեղինակների շրջանում Թոփ-10 նվաճումների վարկանիշում։

2020 թվականի 3–րդ եռամսյակում՝ նոյեմբերին, ընդգրկվել է ԱՊՀ-ի սթրիմերների Թոփ-100-ում և հանդիսատեսի բարձրությամբ Թոփ-5-ում զբաղեցրել է 2-րդ տեղը։

2020 թվականի նոյեմբերի 22-ին ռեկորդ է սահմանել ռուսալեզու սթրիմերների շրջանում հանդիսատեսի քանակով, Բուսթերի և Վլադիմիր Բրատիշկինի թիմերի շոու-խաղին միաժամանակ հետևել է 121 922 մարդ։

2020 թվականի նոյեմբերի 17-ին PERSONO ամսագիրը Բուսթերին անվանել է ԱՊՀ-ում ամենաքննարկվող սթրիմերը։

2020 թվականի հունիսի 6-ին բաժանորդների թվով 4-րդ տեղն Է զբաղեցրել Twitch-ի ռուսալեզու սթրիմերների Թոփ-10-ում՝ ըստ Zikurat հրատարակության վարկածի, որը զբաղվում է ԱՊՀ-ում կիբեռսպորտի լուսաբանմամբ։

Ծանոթագրություններ 

Մոսկվա քաղաքում ծնվածներ
Փետրվարի 25 ծնունդներ
1997 ծնունդներ
Բլոգերներ